KLASA: 602-04/21-01/01

URBROJ: 2158-73-01-21-20

Osijek, 5. ožujka 2021.

Na temelju Zaključka Kolegija dekanice Akademije za umjetnost i kulturu u Osijeku od 2. ožujka 2021. godine i Odluke Vijeća Akademije od 3. ožujka 2021. godine, dekanica Akademije, prof. dr. sc. Helena Sablić Tomić, dana 5. ožujka 2021. godine raspisuje

**INTERNI NATJEČAJ**

**za izradu Studentskog promotivnog filma o Akademiji za umjetnost i kulturu Sveučilišta Josipa Jurja Strossmayera u Osijeku**

1. Akademija za umjetnost i kulturu Sveučilišta Josipa Jurja Strossmayera u Osijeku (u daljnjem tekstu: Akademija) raspisuje Interni natječaj za izradu Studentskog promotivnog filma o Akademiji.

2. Studentski promotivni film o Akademiji koristio bi se od strane Akademije isključivo u promotivne svrhe.

3. Studenski promotivni film o Akademiji trebao bi sadržavati:

- autor(i) Studentskog promotivnog filma o Akademiji mogu biti isključivo studenti Akademije

- trajanje Studentskog promotivnog filma o Akademiji trebalo bi biti od 3 do 5 minuta

- Studentski promotivni film o Akademiji mora biti snimljen na hrvatskom i na engleskom jeziku

4. Rok za prijavu studenata Akademije na raspisani Interni natječaj za izradu Studentskog promotivnog filma o Akademiji za umjetnost i kulturu Sveučilišta Josipa Jurja Strossmayera u Osijeku je od 5. ožujka 2021. do 5. svibnja 2021 godine (uključujući i 5. svibnja 2021. godine).

5. Prijava studenata Akademije na raspisani Interni natječaj treba sadržavati:

- Ime i prezime studenta/autora

- Potvrda o statusu studenta Akademije

- Promotivni film o Akademiji (na hrvatskom i engleskom jeziku) na elektroničkom mediju (USB-stick)

6. Studentski promotivni film o Akademiji ocjenjivat će Stručno povjerenstvo imenovano Odlukom Vijeća Akademije od 3. ožujka 2021. godine, te će za najbolji rad autoru/autorima biti dodijeljena nagrada u ukupnom iznosu od 3.000,00 kuna.

7. Prijava se može poslati preporučeno poštanskim putem na adresu:

Kralja Petra Svačića 1F, Osijek, s naznakom „Za Interni natječaj za izradu Studentskog promotivnog filma o Akademiji“

ili osobno Draženi Stanković, voditeljici Odsjeka za poslove organizacije studija, Trg Sv. Trojstva 3, II. kat, ured br. 42.

**DEKANICA**

**Prof. dr. sc. Helena Sablić Tomić**